2012 m. kovo 6 d. Bendrojo Teismo (ketvirtoji kolegija) sprendimasFLS Plast prieš Komisiją
(Byla T‑64/06)
„Konkurencija – Karteliai – Plastikinių pramoninių maišų sektorius – Sprendimas, kuriuo konstatuojamas EB 81 straipsnio pažeidimas – Pažeidimo trukmė – Baudos – Pažeidimo sunkumas – Lengvinančios aplinkybės – Bendradarbiavimas per administracinę procedūrą – Proporcingumas – Solidarioji atsakomybė – „Non bis in idem“ principas“
1.                     Konkurencija – Sąjungos taisyklės – Pažeidimai – Priskyrimas – Patronuojančioji bendrovė ir dukterinės bendrovės – Ekonominis vienetas – Vertinimo kriterijai – Lemiamos įtakos, kurią patronuojančioji bendrovė daro jai 100 % priklausančioms dukterinėms bendrovėms, prezumpcija – Įmonės, norinčios paneigti šią prezumpciją, įrodinėjimo pareigos (EB 81 straipsnio 1 dalis) (žr. 26–31, 52–55, 65, 76 punktus)
2.                     Konkurencija – Karteliai – Dalyvavimas konkurenciją pažeidžiančiuose įmonių susitikimuose – Aplinkybė, kuria remiantis galima daryti išvadą, kad dalyvauta juose sukurtame kartelyje, jei nėra atsiribojama nuo priimtų sprendimų – Įmonės atstovas, neinformavęs jos apie susitikimų antikonkurencinį pobūdį – Poveikio nebuvimas (EB 81 straipsnio 1 dalis) (žr. 68 ir 69 punktus)
3.                     Konkurencija – Baudos – Vertinimas, atsižvelgiant į įmonės individualius veiksmus – Sankcijos kitam ūkio subjektui nebuvimo reikšmė – Nebuvimas (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis) (žr. 88 punktą)
4.                     Konkurencija – Baudos – Dydis – Nustatymas – Kriterijai – Įmonė, kuri darant pažeidimą buvo kelis kartus perleista – Kelių patronuojančiųjų bendrovių pasikeitimas per tam tikrą laiką – Tokio pat pradinio baudos dydžio skyrimas kiekvienai patronuojančiajai bendrovei – Solidarioji patronuojančiųjų bendrovių atsakomybė sumokėti bendrą sumą, viršijančią dukterinei bendrovei skirtos baudos dydį – Leistinumas (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimas 98/C 9/03) (žr. 99–102 punktus)
5.                     Konkurencija – Baudos – Dydis – Nustatymas – Kriterijai – Pažeidimo sunkumas – Lengvinančios aplinkybės – Pasyvus ar prisitaikėliškas įmonės vaidmuo – Vertinimo kriterijai (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 98/C 9/03 3 punkto pirma įtrauka) (žr. 124–127 punktus)
6.                     Konkurencija – Baudos – Dydis – Nustatymas – Maksimalus dydis – Skaičiavimas – Apyvarta, į kurią reikia atsižvelgti – Visų ekonominį vienetą kaip įmonę sudarančių bendrovių bendra apyvarta – Ribos (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 98/C 9/03 5 punktas) (žr. 135–138, 140 punktus)
7.                     Konkurencija – Baudos – Dydis – Nustatymas – Kriterijai – Atgrasomasis pobūdis – Atgrasomasis poveikis tiek pažeidimą padariusiai įmonei, tiek tretiesiems asmenims – Galimybė skirti baudą įmonei, kuri priimant sprendimą nevykdo veiklos atitinkamoje rinkoje (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis) (žr. 146, 147 punktus)
8.                     Konkurencija – Baudos – Dydis – Nustatymas – Baudos neskyrimas ar sumažinimas dėl kaltinamosios įmonės bendradarbiavimo – Sąlygos – Patronuojančioji bendrovė ir dukterinės bendrovės – Individualus šių bendrovių bendradarbiavimo vertinimas (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 96/C 207/04 D skyriaus 2 punktas) (žr. 163–166, 168–176 punktus)
Dalykas
Pagrindinis prašymas iš dalies panaikinti 2005 m. lapkričio 30 d. Komisijos sprendimą C(2005) 4634 (galutinis), susijusį su [EB] 81 straipsnio taikymo procedūra (byla COMP/F/38.354 – Pramoniniai maišai), ir papildomas prašymas sumažinti šiuo sprendimu ieškovei paskirtą baudą.
Rezoliucinė dalis
1.
Panaikinti 2005 m. lapkričio 30 d. Komisijos sprendimą C(2005) 4634, susijusį su [EB] 81 straipsnio taikymo procedūra (byla COMP/F/38.354 – Pramoniniai maišai), kiek juo FLS Plast A/S pripažinta atsakinga už šio sprendimo 1 straipsnio 1 dalyje nurodytą vieną tęstinį pažeidimą laikotarpiu nuo 1990 m. gruodžio 31 d. iki 1991 m. gruodžio 31 d.
2.
Nustatyti, jog suma, už kurios sumokėjimą FLS Plast yra solidariai atsakinga pagal Sprendimo C(2005) 4634 2 straipsnio f punktą, yra 14,45 mln. EUR.
3.
Atmesti likusią ieškinio dalį.
4.
Europos Komisija ir FLS Plast kiekviena padengia savo bylinėjimosi išlaidas.